A Monster Calls

***A Monster Calls*** er en spansk-britisk-amerikansk fantasy-dramafilm regissert av Juan Antonio Bayona. Filmen er basert på boken *[[Monsteret kommer]]* av Patrick Ness, som også skrev manuset. Han baserte den på en idé av den avdøde forfatteren Siobhan Dowd, og boka tildelt Carnegie Medal in Literature. Lewis MacDougall, Liam Neeson, Felicity Jones og Sigourney Weaver medvirker i hovedrollene.

Filmen handler om gutten Conor O'Malley (MacDougall) som må lære seg å takle «monsteret» (Neeson), som er frykten for morens dødelige sykdom.

## Sammendrag
13 år gamle Conor O'Malley har et nært bånd med hans alvorlig syke mor, og tar var på henne under morens cellegift-behandlinger ved sykehuset. Conors bestemor besøker dem ofte, og hun foreslår at Conor bor hos henne i tilfelle moren hans dør. Conor kvier seg for å ta imot dette tilbudet, på grunn av bestemorens kalde personlighet. Ved skolen blir Conor latterliggjort fordi han er en dagdrømmer, og han plages jevnlig av med-elev Harry. Conor blir også plaget av mareritt hvor den gamle kirken i nærheten av huset hans kollapser og faller ned i et stort hull. Conor legger alle følelsene sine i tegninger, et talent han arvet fra moren sin. En natt, nøyaktig syv minutter over midnatt, våkner Conor fra ett mareritt og oppdager det store Barlind-treet ved siden av kirken forvandles til et monster som nærmer seg Conors hjem og snakker med ham. Monsteret forteller at det ønsker å fortelle Conor tre historier i løpet av deres neste møter, hvoretter Conor skal fortelle monsteret en fjerde historie til gjengjeld.

I monsteret sin første historie rømmer en prins fra hans ste-mor, den antatt onde dronningen, sammen med hans brud. Men han dreper deretter sin sovende brud under et barlind-tre. Prinsen gjør den gamle dronningen til syndebukk, slik at folket hans driver dronningen bort, og utnevner prinsen til deres konge. Når tilstanden til Conors mor forverres, flytter Conor inn hos bestemoren sin. Conors far bor i Los Angeles sammen med hans nye familie. Han besøker Conor og inviterer ham til å besøke sin ste-familie i julen, noe som gir Conor håp om at han kan bo hos faren sin permanent. Etter at Conor skader bestemorens verdifulle klokke, dukker monsteret plutselig opp og forteller sin andre historie: En hardhjertet pastor forbyr en apoteker å trekke ut medisin fra et gammelt barlind-tre. Men pastoren opphever denne regelen når hans egne barn blir syke. Apotekaren kan imidlertid ikke hjelpe pastoren, og monsteret begynner å ødelegge prestens hus som straff. Conor blir entusiastisk med på denne ødeleggelsen, men oppdager at han i denne prosessen har ødelagt sin bestemors stue. Bestemoren hans blir sint, men hun straffer ikke Conor for alle ødeleggelsene.

Conors mors helse blir ytterligere forverret, og legene hennes begynner en behandling som involverer barlind. Conor får vite om dette, og han ber monsteret om å helbrede moren hans. Men monsteret sier at dette ikke er hans ansvar. Monsteret dukker deretter opp ved skolen hans, og forteller Conor en historie om en usynlig mann som ikke ønsket å være usynlig. Conor angriper Harry med støtte fra monsteret, og Harry blir lagt inn på sykehus. Til Conors forbløffelse velger rektor å ikke straffe Conor, når hun får høre om Conors hjemme-situasjon. Når det blir klart at moren hans kommer til å dø, løper Conor til det gamle barlind-treet. Monsteret tvinger ham til å gjenoppleve marerittene hans om at moren hans kommer til å dø. Conor innrømmer til slutt at han lenge hadde trodd at moren hans ikke kom til å overleve sykdommen hennes. I all hemmelighet håper Conor at moren hans snart skulle dø, noe som fyller Conor med skyldfølelse.

Monsteret forteller at Conor egentlig ikke ønsket at moren hans skulle dø. Han ønsket bare å avslutte hans egen lidelse. Conors bestemor finner ham deretter sovende under barlind-treet og hun kjører ham til sykehuset, der Conor forsoner seg med henne. Ved sykehuset omfavner Conor sin mor for aller siste gang. Moren hans kaster ett blikk på monsteret, som egentlig var henne selv, og hun erkjenner at monsteret eksisterer. Hun dør syv minutter etter midnatt. Conor vender tilbake til bestemorens hus, der morens gamle barnerom blir pusset opp for ham. I rommet oppdager han morens gamle kunst-bok, som forteller historiene som tidligere ble fortalt til Conor av monsteret, og en tegning av moren hans som barn sammen med monsteret.

## Medvirkende
* Lewis MacDougall som Conor O'Malley
* Liam Neeson som «monsteret»
* Felicity Jones som Conors mor
* Sigourney Weaver som Conors bestemor
* Toby Kebbell som Conors far
* Geraldine Chaplin som rektor
* James Melville som Harry
* Jennifer Lim som fru Kwan
* Lily-Rose Aslandogdu som Lily

## Utgivelse
*A Monster Calls* hadde verdenspremiere under Toronto internasjonale filmfestival 10. september 2016. Filmen skulle egentlig ha kinopremiere i USA i 21. oktober 2016, men filmselskapet Focus Features flyttet premieredatoen til 6. januar 2017. Den skal imidlertid ha premiere på utvalgte kinoer i USA 23. desember 2016. Ifølge kulturnettstedet *IndieWire* kan det være for å få maks utnytte av filmprissesongen. Kinopremieren i Norge er 2. desember 2016.

Den første traileren til *A Monster Calls* ble sluppet på internett 12. april 2016. Filmnettstedet *[[Montages]]* roste førsteinntrykket videoen vekket, og skrev at stemningen i filmklippet minnet om Guillermo del Toros *[[Pans labyrint]]*. Filmen ble markedsført med taglinen «Fortellinger er ville skapninger.» (*Stories are wild creatures.*).

## Referanser


## Eksterne lenker
*